Reckya Madougou

Reckya Madougou (born 30 April 1974) be a Beninese politician. Na she serve insyd de Boni Yayi cabinet twice: first as Minister of Microfinance, Youth den Women's Employment; den then as Minister of Justice.

 Early life den education 
Na dem born Madougou on 30 April 1974. Insyd elementary school, na she be interested insyd scouting. As an adult, she join de Benin chapter of Jeune Chambre Internationale (JCI), eventually she cam be a vice pee.

Na Madougou graduate from de Institut National d'Economie (now de Ecole Nationale d'Economie appliquée et de Management) insyd Benin insyd 1997. Na she receive a diploma insyd Commercial Engineering from ISG Lille insyd 1998, then a Doctorate insyd International Business from de Institute of Higher International Studies insyd 2000. Na dem choose am make she represent Benin insyd de 2007 International Visitor Leadership Program.

 Career 
Na Madougou start ein professional career by she dey participate insyd de development of de Nasuba telecom LC 2 International project. Na she then enter de Sales den Marketing department of de mobile operator GSM BB Com. Na she later cam be de Director of Sales den Marketing at Tunde Motors, holder of de Volkswagen manufacturing license give Benin. Insyd 2006, she found ein own research den strategy consulting firm, International Key Consulting.

 Political involvement 
Na Madougou initiate den lead de civil society campaign "Don't touch my Constitution" (French: Touche pas a ma Constitution) insyd Benin from 2004 to 2006, wich na e inspire similar campaigns insyd Senegal, Burkina Faso den Cameroon.

Na Madougou serve insyd de Cabinet from 2008 to 2013. Na ein first appointment be as Minister of Microfinance, Youth den Women's Employment. Na de programs she begin help over two million beneficiaries, mostly women, youths, small entrepreneurs, den farmers.  She then cam be Minister of Justice.  After she lef de Cabinet, she cam be a Special Advisor to de government of Togo.

 Prison sentence 
On 11 December 2021, na dem find Madougou guilty of "complicity insyd terrorist acts" by de Economic Crime den Terrorism Court insyd de capital Porto-Novo wey na dem sentence am to 20 years insyd prison.

 Publications 

 Soigner les certitudes (with Stephens Akplogan). Éditions Jean-Jacques Wuillaume, 2020.
 Mon combat pour la parole : les défis d'une mobilisation citoyenne pour la promotion de la gouvernance démocratique. L'Harmattan, 2008.

 References 

 External links 

 Twitter profile
 Youtube channel

Category:1974 births
Category:Human
Category:Beninese people
Category:Women government ministers of Benin
Category:21st-century Beninese women politicians
Category:21st-century Beninese politicians
Category:Candidates for President of Benin
Category:Justice ministers of Benin
Category:Women's ministers of Benin
Category:Youth ministers of Benin